b'\n_START_ARTICLE_\nJok\xc5\xabbas Skilandis\n_START_PARAGRAPH_\nJok\xc5\xabbas Skilandis rus. \xd0\xa8\xd0\xba\xd0\xb8\xd0\xbb\xd0\xbe\xd0\xbd\xd0\xb4\xd0\xb7\xd1\x8c \xd0\x98\xd0\xb0\xd0\xba\xd0\xbe\xd0\xb2 (\xd0\xaf\xd0\xba\xd1\x83\xd0\xb1); lenk. Jak\xc3\xb3b Szkil\xc4\x85dz (1810 m. Lietuvoje \xe2\x80\x93 1894 m. vasario 9 (21) d. Sankt Peterburge) \xe2\x80\x93 Dominikon\xc5\xb3 ordino vienuolis, prioras. Sankt Peterburgo \xc5\xa0v.Kotrynos ba\xc5\xbeny\xc4\x8dios klebonas ir miesto katalik\xc5\xb3 ba\xc5\xbeny\xc4\x8di\xc5\xb3 dekanas.\n_START_SECTION_\nBiografija\n_START_PARAGRAPH_\n\xc4\xae Sankt Peterburg\xc4\x85 atvyko 1839 m., o 1864 m. paskirtas dominikon\xc5\xb3 vienuolyno vyresniuoju \xe2\x80\x93 prioru. Kartu tapo ir \xc5\xa0v.Kotrynos ba\xc5\xbeny\xc4\x8dios, kuri\xc4\x85 aptarnavo vienuoliai dominikonai, klebonu. Jo pastang\xc5\xb3 d\xc4\x97ka mergai\xc4\x8di\xc5\xb3 mokykla, veikusi prie ba\xc5\xbeny\xc4\x8dios, buvo reorganizuota \xc4\xaf septynmet\xc4\x99 \xe2\x80\x93 buvo mokomasi pagal progimnazijos program\xc4\x85. Jok\xc5\xabbo Skiland\xc5\xbeio aktyviai vykdoma socialine veikla caro administracija liko nepatenkinta ir 1878 m. privert\xc4\x97 j\xc4\xaf i\xc5\xa1vykti \xc4\xaf dominikon\xc5\xb3 vienuolyn\xc4\x85 Agluonoje. Tik 1893 m. vasar\xc4\x85 leista sugr\xc4\xaf\xc5\xbeti \xc4\xaf Rusijos Imperijos sostin\xc4\x99, kur po keletos m\xc4\x97nesi\xc5\xb3 jis mir\xc4\x97. Palaidotas Vyborgo kapin\xc4\x97se Sankt Peterburge, kapaviet\xc4\x97 nei\xc5\xa1liko.'